

**Основна обука за род, родова еднаквост и воведување  
на родовата перспектива во јавните политики**

**Модул 1  
Род и воведување на родовата   
перспектива во јавните политики**

**Опис на обуката**

**Вежба:Зборувај објективно**

Обуката за род и родова еднаквост претставува интервенција за развој и практикување на алатки, градење на капацитети, подигање на свеста за одредени општествени состојби и промена на однесувањето кај учесниците.

Обуката треба да обезбеди разбирањето на родовите прашања и практична имплементација на алатки. Се разликува од обуки на други теми поради тоа што допира до лични и политички прашања. Обуката се фокусира на четирите клучни карактеристики: знаење, став, вештини и навики. Токму затоа пред тренингот се предвидува проценка на потребите на учесниците. Род е сериозно прашање и има далекусежни импликации токму затоа обуката е дизајнирана да биде флексиилна и да успее да ги опфати сите прашања, а во исто време да ги пресретне потребите на учесниците.

Обуката е составена во пет поглавја кои треба да дадат одговор на следниве теми:

* Основни родови концепти
* Воведување на родова перспектива во стратешко планирање и јавните политики
* Родови политики
* Вовед на родова перспектива во циклусот на планирање на јавни политики
* Стратегии за застапување за родова рамноправност

**Преглед на тематски целини**

|  |  |  |
| --- | --- | --- |
| **Тема** | **Ниво** | **Резултати од учење** |
| Основни родови концепти | Основно | Учесниците имаат утврдени знаења за род и пол,  родови улоги , родов идентитет и родови стереотипи  Учесниците прават разлика помеѓу Родова свесност, родова рамноптавност, родова слепост и родова неутралност  Учесниците за знаат важноста на родова поделени податоци и родови индикатори и знаат да ги употребуваат |
| Вовед на родова перспектива во стратшките документи и јавните политики | Основно | Учесниците ја разбираат целта на вклучувањето на родовата перспектива во политиките  Учесниците знаат да употребуваат алатки за вклучување на родовата перспектива во јавите политики и програмите |
| Родови политики | Основно | Учесниците разликуваат родово одговорни политики, родово неутрални политики и родово трансформативни политики |
| Стратегии за застапување за родова рамноправност | Основно | Учесниците го разбираат процесот на застапување и познаваат алатки за застапување |

**Профил на учесници**

Обуката е соодветна за државни и јавни службеници од сите нивоа. Предност имаат лица кои работат на средно и високо ниво.

**Број на учесници**

За да се обезбеди соодветна динамика на обуката како и да се постигне ефикасност потребно е бројот на учесници да се движи во рамки од 18 до 20 учесници.

**Времетраење на обуката**

Обуката е со вкупно времетраење од 735 минути поделени во два работни дена. Агенда се состои од воведна, завршна сесија и 5 тематски сесии по 90 минути. Обуката може да се одржува како посебен модул или да се комбинира со други тематски модули.

**Начин на обука**

Обуката е во формат на интерактивна работлница. Пристапот на обучувачот е отворен, односно обучувачот има свој дел за презентација на содржините со простор за прашања и дискусии од страна на учесниците.

Обуката остава простор за вежби низ кои учесниците ќе може да ги употребат знаењата стекнати на обуката и диретно да ги преиспитаат своите ставови како и ставовите и и интересите на различните интересни групи.

Обуката е најдобро да се спроведува со физичко присуство затоа што бара интензивна интеракција и дискусии за вредносни системи и ставови. Сепак може брзо да се адаптира и за учење на далечина. Обуката треба да се реалзира во простор кој нуди можност за градење на доверба меѓу учесниците како и простор за неформални дискусии за темата. Значајно е во групата на учесници да има застапеност на мажи и жени како и различни етнички заедници.

**Пристап на обучувачот**

Целта на работилницата е да обезбеди простор учесниците да ги применат стекнатите знаења на обуката, да ги преиспитаат своите ставови како и да разменат искуства. Презентациите треба да ги опфатат основните прашања за темата и да се остави простор за дискусија. Аудиовизуелните помагала имаат клучно значење за презентациите бидат поефективни.

Примена на соодветен распоред на седење може да поттикне активното учество и да охрабри размена на искуства помеѓу учесниците. Препорачливо е учесниците да седат во мали групи околу маса. Во просторијата треба да има доволно простор за играње улоги, демонстрирање и вежби за раздвижување.

**Материјали**

План за работилницата (со детален опис на содржината како и методи и техники на работа за обучувачот)

Презентации, види прилог Презентации

Материјали за учесниците (работни листови, прашалници, презентации, евалуации и дополнителни материјли за читање), види прилог Вежби и Материјали

**Технички средства**

Преносен компјутер

Дигитална табла или LCD проектор

**Евалуација**

Завршната евалуација за обука се користи да се добијат повратни информации од учесниците за квалитетот и вредноста на обуката. Информациите од евалуацијата исто така може да помогнат да се подобрите содржината и спроведувањето на обуката во иднина како и да се прифатат одредени сугестии за подобрување во делот на логистика и организација на истата. Пример за прашалникот за евалуација можете да најдете во прилози - Евалуација.